
Istoria muzicii. A absolvit studiile de licenţă (secţia Muzicologie, 2003), 
masterat (secția Sinteze | muzicologice, 2005) şi doctorat 
(Stilisticà muzicală, cu teza Aspecte analitice în opera-oratoriu „Meşterul 
Manole” | de Sigismund Todutá, | 2008, îndrumător ştiinţific 
acad.prof.univ.dr. Cornel Táranu) în cadrul aceleiaşi instituţii. Preocupările 
sale muzicologice includ aspecte analitice în creația compozitorilor 
români, artele spectacolului şi binomul mitologie-muzică. 


Dacă Orfeu va fi existat sau nu în realitate, dacă forţa muzicii lui va fi fost aşa cum 
povesteşte legenda, nu vom şti niciodată. Cert este doar că Orfeu a devenit legendă, iar 
legenda s-a întrupat întâi în creaţii literare şi dramatice antice, de sorginte greco-latină (în 
fragmente din Georgicele lui Vergiliu şi Metamorfozele lui Ovidiu), trecând apoi prin toate 
etapele stilistice ale evoluţiei literaturii, în scrierile teoretice medievale, în baladele cavalereşti 
(balada anonimă Sir Orfeo), în primele manifestări scenice ale Renaşterii (Angelo Poliziano - 
Bartolomeo Tromboncino, în cultura italiană sau Ronsard, în cultura franceză). Metamorfoze 
succesive ale mitului vor da naştere, la întrepătrunderea Renaşterii cu epoca Barocului, 
genului de operă (triada Peri, Caccini, Monteverdi, apoi Stefano Landi, Luigi Rossi şi 
Antonio Sartorio), dar vor fi manifeste şi în genul cantatei (Marc-Antoine Charpentier şi Jean- 
Philippe Rameau), trecând prin Clasicism (Gluck şi Haydn), Romantism (Offenbach, Berlioz, 
Liszt, Schubert) şi ajungând până la noi, prin creaţiile literare şi dramatice ale lui Jean 
Cocteau sau Yvan Gall, care au insufletit opere nepieritoare ale unor Kurt Weill sau Hans 


Werner Henze, pentru a cita doar douá realizári celebre ale secolului al XX-lea pe tema 

mitului amintit. Semnificative sunt realizările artistice ale unor Francesco Malipiero, Alfredo 
Casella, Ernst Krenek, Darius Milhaud, Philip Glass. Cât despre genul baletului, nu este un 
motiv de surprindere faptul că cele mai vechi mărturii asupra spectacolului dansat al 
Renaşterii secolului al XIV-lea se leagă tot de acest fascinant personaj, ajungând în secolul al 
XX-lea în atenţia lui Igor Stravinski. Realizări remarcabile, în domeniul baletului pe tema 
Orfeu, au lăsat şi Hans Werner Henze, Henk Badings, iar dacă lucrarea lui Schiitz nu s-ar fi 
pierdut, probabil că ar fi completat în mod extrem de oportun imaginea compozitorului în 
istoria muzicii baroce, aruncând o lumină nouă asupra concepției sale artistice. Acelaşi lucru 
s-ar putea spune despre proiectul neterminat al lui Debussy. 

Şi cum să nu fi fost Orfeu preferatul compozitorilor? El, arhetip al muzicianului, 
întruchipare a artistului-vrăjitor, tămăduitor şi civilizator care — asemeni lui Prometeu, care 
prin darul focului a realizat la nivel material un incomensurabil demers civilizator, făcând din 
el un „homo faber” — a oferit omului, prin darul muzicii, calea către „homo artisticus”, 
apropiindu-l cu încă un pas de divinitate. 

Exegezele asupra importanţei şi rolului acestui personaj mitologic, cu origine dublă — 
zeiască şi omenească — în istoria religiilor si a literaturii oferă azi o imagine completă şi 
complexă asupra lui. În mod firesc, ar trebui să le urmeze o cercetare „holistă” din perspectiva 
artelor spectacolului muzical, dar şi a înrâuririi acestui mit în genurile nespectaculare, în care 
dramaturgia limbajului muzical pur suplineşte lipsa decorului, costumelor, mişcării scenice, 
expresivitátii corpului uman în interacțiune cu acestea, precum şi a tuturor celorlalte elemente 
care contribuie la crearea unui tablou artistic complex, pus în slujba ilustrării mitului. Astfel 
de abordări muzicologice şi chiar teatrologice au fost realizate în ultimele decenii, cu rezultate 
excepționale. Să amintim aici cercetările în domeniul operei secolului al XVII-lea ale 
muzicologilor John Whenham$5, Silke Leopold“, si Joachim Steinheuer”, impresionanta listă 


bibliografică pe tema Orfeu realizată de Reinhard Kapp? si volumele de analize ale 


$5 John Whenham (ed.), Claudio Monteverdi - Orfeo, Cambridge University Press, 1986. 

$6 Silke Leopold, Die Anfänge von Oper und die Probleme der Gattung, ISCM, vol. 9, nr. 1, http://www.sscm- 
jscm.org/v9/nol/leopold.html. Este o reputatá cercetătoare germană specializată in domeniul artelor 
spectacolului muzical ale secolelor XVII-XVIII, care realizeazá articolele legate de acest subiect in importante 
lexicoane de specialitate (Musik in Geschichte und Gegenwart, New Grove Dictionary of Music and Musicians). 
$7 Joachim Steinheuer, Orfeo (1607), in: The Cambridge Companion to Monteverdi, edited by John Whenham, 
Richard Wistreich, Cambridge University Press, Cambridge, 2007. A realizat o extrem de interesantá analizá a 
centrilor modali cu semnificație retorică în opera L 'Orfeo de Monteverdi, înaintând ideea apariţiei germenilor 
tonal-functionalismului conturat încă din această perioadă. 

s% Reinhard Kapp, Chronologisches Verzeichnis (in progress) der auf Orpheus (und/oder Eurydike) bezogenen 
oder zu beziehenden Opern, Kantaten, Instrumentalmusiken, literarischen Texte, Theaterstücke, Filme und 
historiographischen Arbeiten, internet, http://www.musikgeschichte.at/kapp-orpheus.pdf (17 noiembrie 2010) 
este la ora actualá cea mai completá si mai actualizatá sursá bibliograficá a temei Orfeu. 

muzicologilor Olga Arhibatschewa“, Tanja Sofia Göddertz”, iar la noi Ovidiu Varga”! etc. 
Mitul rămâne în atenţia cercetătorilor atâta vreme cât problemele legate de înseşi originile 
genului de operă în Florenţa sfârşitului de secol XVII şi începutului celui următor nu vor fi pe 
deplin clarificate. Orfeu exercită şi azi o forță aproape irezistibilă, cu caracteristici hipnotice, 
taumaturgice şi cathartice asupra creatorilor şi teoreticienilor: creatorul se identifică, într-o 
anumită măsură, cu eroul mitic, punând în creaţia sa esenţa lăuntrică a concepției sale 
artistice, dar lăsând, în acelaşi timp, teoreticianului posibilitatea de a o survola, prin 
identificarea particularitátilor şi unicitatea zugrăvirii personajului şi mitului Orfeu în obiectul 
artistic creat. 

Nu puţini au fost, aşa cum arătam mai sus, compozitorii care au abordat creator mitul, 
în variate ipostaze genuistice precum opera, baletul, cantata, poemul simfonic şi simfonia 
programatică, până la bijuterii muzicale miniaturale precum liedul, aşa după cum variate sunt, 
la rândul lor, şi genurile literare în care acesta este valorificat, acoperind o paletă ce se extinde 
de la genurile monumentale”? (epopeea, tragedia, balada) până la cele miniaturale (catrenul, 
epitaful, epigrama). 

Demne de luat în seamă sunt realizările muzical-dramatice parodice ale mitului 
(Grandval, Piroye, Offenbach), care, dincolo de caracterul lor comic şi care duce, uneori, în 
derizoriu sobrietatea şi gravitatea acțiunii, dau o valoroasă mărturie despre impactul în epocă 
al lucrărilor muzicale parodiate (Monteverdi, Clerambault, Gluck). 

Dintre genurile nespectaculare în care, însă, mitul Orfeu a fost reprezentat, cantata este 
unul care merită toată atenţia în ilustrarea evoluţiei mitului în istoria muzicii. Apărută ca 
specie pe deplin cristalizată abia la începutul secolului al XVIII-lea, deci mult mai târziu decât 
în cultura muzicală italiană şi în cea germană, cantata franceză este cea care domină perioada 
dintre Lully şi Rameau, respectiv primele decenii ale secolului al XVIII-lea, în care muzica 
franceză a sintetizat elemente de stil preluate prin filiera cantatei italiene. La început refractar 
față de exhibitiile melodice vocale, excentricitatea armoniei şi virtuozitatea şi expansivitatea 


tiparelor de acompaniament din muzica italiană, publicul francez a început, treptat, să 


© Olga Artsibacheva, Die Rezeption des Orpheus-Mythos in deutschen Musikdramen des 17. Jahrhunderts, Max 
Niemeyer Verlag, Tübingen, 2008. 

7 Tanja Sofia Gâddertz, ,, Che faro senza Euridice? “. Orpheus von Poliziano bis Badini, Berichte aus der 
Literaturwissenschaft, D 98 (Dissertation Universität Bonn) Shaker Verlag, Aachen, 2007. Lucrarea este o foarte 
documentată disertaţie asupra particularitátilor mitului de-a lungul secolelor în spectacolul de operă, în viziunea 
artistică simbioticá libretist-compozitor. 

7! Ovidiu Varga, Tracul Orfeu şi destinul muzicii, Editura Muzicală, Bucureşti, 1980. 

7? S-ar putea încadra la genurile literare monumentale si libretul de operă care se extinde, încă din perioada 
Barocului timpuriu, când este reprezentat de realizări literare excepţionale precum cele ale lui Ottavio Rinuccini, 
Alessandro Striggio etc., spre 1600 de versuri. Cf. F.W. Sternfeld, The Orpheus Myth and the libretto of Orfeo, 
în John Whenham (ed.), Claudio Monteverdi - Orfeo, Cambridge University Press, 1986, p. 30. 

aprecieze din ce în ce mai mult aceste caracteristici stilistice, pe care compozitorii autohtoni le 
filtrau prin prisma melodicitátii şi expresiei tipic franceze, înglobându-le organic în discursul 
muzical. 

Un motiv la fel de important pentru care ilustrarea mitului Orfeu, în cantata franceză, 
este reprezentativă şi utilă este acela că, în varianta ei franceză, cantata este un gen 
eminamente epic din perspectiva actului artistic, uzând de cele mai multe ori de aportul unui 
singur solist”, după model italian, cu acompaniament cameral — partidă de continuo si, 
uneori, unul sau două instrumente obligate, în contextul în care textul literar este de cele mai 
multe ori profund dramatic, implicând chiar mai multe personaje, interpretate, fireşte, de 
aceeaşi voce. Un exemplu reprezentativ este cantata Orfeu de Louis-Nicolas Clérambault 
(1676-1749), în care soprana solo întruchipează trei personaje la care se adaugă personajul 
colectiv — corul antic grec, care preamăreşte dragostea şi curajul lui Orfeu în demersul său de 
a-şi salva soția din Infern. 

Genul de cantată era cunoscut francezilor încă de la mijlocul secolului al XVII-lea. 
Este documentat faptul că Luigi Rossi, compozitorul italian care a scris prima operă pe 
subiectul Orfeu reprezentată la Paris (1647), a adus cu sine din Italia, în călătoria sa 
pariziană, o serie de partituri de cantate italiene, dintre care o parte au fost interpretate în 
capitala franceză. De asemenea, în bibliotecile pariziene s-au găsit cantate italiene din prima 
jumătate a secolului al XVII-lea, fapt care atestă un oarecare interes al francezilor pentru acest 
gen, cultivat până atunci cu precădere de compozitorii italieni”, dar care, aşa cum aminteam 
mai sus, era grefat pe o atitudine destul de reţinută faţă de muzica italiană, in special cea din 
genul operei. 

Înainte de a ne apleca asupra partiturilor reprezentative, se impune să aruncăm mai 
întâi o privire asupra a ceea ce înțelegeau francezii prin „Cantate” în prima jumătate a 
secolului al XVIII-lea. Prima definiţie a genului apare in Dictionnaire de la musique (1703) al 


lui Sebastien de Brossard, care a definit cantata astfel: „une grande piece dont les paroles sont 


75 De altfel, se cunosc puţine cantate franceze cu mai mult de un solist, aceasta constituind de fapt o excepție. 
Cf. David Tunley, The EFighteenth-Century French Cantata, London, Dobson Books Ltd, 1974, p. 18. 
Majoritatea cantatelor franceze sunt scrise pentru sopran solo — unele au completarea „haut-contre”, respectiv 
contratenor, al cărui ambitus se extinde puţin mai mult în acut faţă de sopran: rel - sol 2, dar in general țesătura 
vocală se încadrează între octavă şi undecimă. Un număr mic de cantate sunt scrise pentru basse-taille sau bas. 
Spre finele primei jumătăţi a secolului al XVIII-lea încep să apară cantate pentru mică orchestră de cameră (cu 
oboi şi/sau corni), dar şi părţile instrumentale vădesc un ambitus destul de redus. Cf. Vollen, The French 
Cantata, a Survey and Thematic Catalog, UMI Research Press, Studies in Musicology, No. 51, Ann Arbor, 
Michigan, copyright 1970, 1982, p. 48-51. 

" Le marriage d'Orphée et d 'Euridice, libret de Francesco Buti, operă în 3 acte, cu prolog. Cf. Alexander 
Reischert, Kompendium der musikalischen Sujets, Ein Werkkatalog, Band 1, Bárenreiter- Verlag, Lassel, 2001, 

p. 735. 

? David Tunley, op.cit., p. 1. 

en italien” — o piesă mare, în care cuvintele sunt în italiană'S. Termenul va continua să aibă şi 
în următoarele decenii o acceptiune extrem de largă şi de neconturată, fiind folosit încă în 
varianta sa în limba italiană — deci netradus — şi trădând influenţa covârșitoare a muzicii 
italiene de gen. În Dictionnaire de Trevoux (Paris, 1743), cantata este definită mult mai exact, 
ca „piesă variată de recitative, ariete sau mici arii şi de diferite mişcări, de obicei pentru voce 
solo, cu basso continuo, de multe ori cu două viori sau mai multe instrumente” [trad.n]. 7 

Cu toate că, în secolul al XVIII-lea, multi cercetători francezi au scris despre genul de 
cantată, făcând diverse ierarhii ale lucrărilor şi compozitorilor, datele sunt puține în legătură 
cu particularitátile şi structura genului în secolul precedent. Lucrări muzicale care ar putea fi 
asimilate drept cantate în secolul al XVII-lea apar în creaţiile lui Michel de La Barre, Michel 
Lambert sau Nicolas Malebranche. O astfel de muzică va fi fost cântată în mediu cameral, la 
diverse reuniuni, dar lucrările nu erau denumite cantate, adaptarea termenului la limba 
franceză începând să se răspândească abia la începutul secolului al XVIII-lea”. 

Dar cea mai complexă şi completă definiție a epocii, nu lipsită însă de unele aprecieri 
subiective, este cea a lui Jean-Jacques Rousseau: „un tip de poem liric, scurt, care se cântă cu 
acompaniament, şi care, chiar dacă este scris pentru [formaţie de] cameră, ar trebui să 
primească de la autor căldura şi grația muzicii imitative şi teatrale. Cantatele sunt în general 
compuse din trei recitative şi acelaşi număr de arii. Acelea care sunt narative şi pe texte bazate 
pe maxime sunt întotdeauna reci şi neplăcute; muzicianul ar trebui să le respingă. Cele mai 
bune sunt acelea în care, într-o acţiune vie şi emoţionantă, vorbeşte însuşi personajul 
principal, căci cantatele noastre sunt în special pentru voce solo. Există, totuşi, unele cantate 
pentru două voci, în formă de dialog, şi acestea sunt agreabile, atunci când [compozitorul] ştie 
cum să introducă în ele [lucruri] interesante. Dar este întotdeauna necesar să existe o mică 
introducere în care auditorul să facă cunoştinţă cu subiectul; nu este nemotivat să spunem că 


ea a ieşit din stil, având ca înlocuitor, chiar şi in concert, scene din opere. 


76 Cf JR. Anthony, Dictionnaire de la musique en France aux XVII siécles, sous la direction de Marcelle 
Benoit, Fayard, 1992. p. 105. 

77 Une cantate este une piéce variée de récitatifs, d'ariettes, ou petits airs, et de mouvements différents, pour 
l'ordinaire à voix seule, avec une basse continue, souvent avec deux violons, ou plusieurs instruments", Ibidem. 
78 Genurile traditional franceze care coexistau împreună cu cantata, dar pe care cea din urmă le-a pus cu timpul 
in umbrá, erau air de cour, air sérieux et à boire, vaudeville, brunette. Aria de curte, cel mai important 
„concurent” al cantatei, valorifică subiecte de dragoste, adoptând forma binară, uneori strofică, alteori cu refren. 
Era dedicată vocii solo, cu acompaniament de instrumente cu coarde, având text silabic. Se pare că air de cour se 
numea în secolul al XVI-lea voix de ville de unde provine termenul vodevil. Există şi arii de curte pe mai multe 
voci, dar de obicei vocea superioară e cea mai importantă. Air sérieux et à boire este foarte bine reprezentată 
cantitativ în epocă. Particularitatea acestui gen o constituie textul, în schimb structura e tot binară, cu fiecare 
secţiune repetată. Cf. Vollen, op.cit., pp. 8-9. 

Stilul cantatelor ne-a parvenit din Italia, aşa cum se poate vedea şi din denumirea lor, 
care este italiană; şi tot în Italia şi-au pierdut şi popularitatea. Cantatele care se scriu acolo în 
prezent sunt adevărate lucrări dramatice cu multi actori [interpreti, n.n.], şi sunt diferite de 
operă doar prin aceea că cea din urmă poate fi văzută pe scena de teatru, iar cantatele se 
prezintă în concert; astfel, cantata este pe un subiect laic, ceea ce oratoriul este pe un subiect 
religios.” Atragem atenţia asupra faptului că Rousseau afirmă, fără echivoc, în ultima frază a 
definiției sale, că genul cantatei este unul epic, prin raportarea lui comparativă la cel al 
oratoriului. 

În esență, cantata franceză a primei jumătăţi a secolului al XVIII-lea, pe lângă cele 
enumerate de Rousseau, se mai distingea prin aplecarea spre subiectul mitologic, respectarea 
cu strictețe a prozodiei textului (ceea ce a făcut uneori dificilă translatarea unor elemente 
stilistice italiene în procesul de adaptare la noua limbă), dar mai ales prin păstrarea acelui 
element de dulceaţă“ şi delicateţe a melodiei franceze. 

În prima jumătate a secolului al XVII-lea, cantata italiană — de la care cea franceză se 
revendică — reprezenta nici mai mult nici mai puţin decât o arie strofică cu acompaniament de 
bas figurat. Strofele erau separate de o ritornelă. De la această formă simplă a cantatei a pornit 
dezvoltarea genului. Schimbări de metru, modulatii, nuantarea expresiei au fost unele dintre 
cele mai importante înnoiri stilistice pe care genul le-a promovat în următoarele decenii. În 
acest cadru stilistic, începe să se delimiteze recitativul de arie, fapt ce înclină balanţa expresiei 


spre polul dramatic. Un nou element de evoluţie în cantata italiană din secolul al XVII-lea îl 


? “Sorte de petite Poëme Lyrique qui se chante avec Accompagnements, & qui, bien que fait pour la chambre, 
doit recevoir du Musicien, la chaleur & les graces de la Musique imitative & Théátrale. Les Cantates sont 
ordinairement composées de trois Récitatifs, & d'autant d' Airs. Celles qui sont en récit, & les Aires en maximes, 
sont toujours froides & mauvaises; le Musicien doit les rebuter. Les meilleurs sont celles ou, dans une situation 
vive & touchante, le principal personnage parle lui-méme; car nos Cantates sont communement à voix seule. Il y 
en a pourtant quelques-unes à deux Voix e forme de Dialogue, & celles-là sont encore agréables, quand y fait 
introduire de l'intérét. Mais comme il fait toujours un peu d'échaffaudage, pour faire une sorte d'exposition, & 
mettre l'auditeur au fait, ce n'est pas sans raison que le Cantates ont passé de Mode, & qu'on leur a substitué, 
méme dans les Concerts, des Scenes d'Opera. La Mode des Cantates nous est venue d'Italie, comme on le voit 
par leur nom qui est Italien, & c'est l'Italie aussi qui les a proscrites la première. Les Cantates qu'on y fait 
aujourd'hui sont des véritables Piéces dramatiques a plusieurs Acteurs, qui ne différent de Opera, qu'en ce que 
ceux-ci se représentent au Théátre, & que les Cantates ne s'exécutent qu'en Concert; de sorte que la Cantate est 
sur un suget profane, ce qu'est l'Oratorio sur un sujet sacré." J.-J. Rousseau, Dictionnaire de musique, Paris, 
1767, Garney Edition, Paris, 1823, I, p. 127-128, citat în: Gene E. Vollen, op.cit., p. 1. 

50 Este vorba despre acea douceur a melodiei tipic franceze, în construcția căreia erau evitate turnurile melodice 
abrupte şi şirurile de secvenţe care constituiau un loc comun în structura melodiei de tip italian. Gradul mai mare 
de predictibilitate al melodiei vocale franceze o făcea mai accesibilă şi, în consecință, mai apreciată. Diferenţa 
esenţială dintre cele două tipologii melodice rezidă în conceptul de prelucrare a discursului melodic: prin 
intermediul dezvoltării tematice şi motivice la italieni, respectiv în funcţie de textul literar, la francezi. Cf. David 
Tunley, Prefaţa la partitura Philippe Courbois, Louis Bourgeois, Cantates francoises, seria The eighteenth- 
century French cantata: a seventeen-volume facsimile set of the most widely cultivated and performed music in 
early eighteenth-century France, ed. D. Tunley, Garland Publishing Inc., New York, 1990-91, vol. 14, 

pp. VII-VIII. 

reprezintă renunţarea treptată la structura strofică. Alessandro Scarlatti — autor a peste 600 de 
cantate — a stabilit standardul structurii cantatei italiene: două recitative secco şi două arii cu 
da capo, având preponderent subiecte de dragoste. În această formă a fost adoptată cantata în 
Franţa, la sfârşitul secolului al XVII-lea. 

Dintre influenţele italiene“! vizibile în muzica franceză a epocii, cele mai 
semnificative ar putea fi sintetizate astfel: 


Oo Linii melodice lungi şi ornamentate 

Note ţinute la vocea solo 

Tehnica de ecou 

Bas mobil (uneori arpegiat, derivat din incipitul temei) 
Armonie variată, cu elemente cromatice abundente. 


Ooooo 


lar dintre particularitátile de stil ce s-au impus în cantata franceză, cu precădere in 
perioada ei de apogeu, am putea rezuma, din nou sintetic, următoarele: 


o Ritmul armonic constant — două schimbări de armonie pe măsură care tind 
să se aglomereze în zonele cadentiale 

o Cuvintele cheie asociate cu discursul vocal melismatic 

o Retorică foarte bogată a textului muzical 

o Componentă dramatică grefată pe discursul preponderent epic al vocii solo 
acompaniate instrumental. 


Structura cantatei franceze“?, care se impune cu consecvență în aproximativ o treime 
din cantatele primei jumătăţi a secolului al XVIII-lea, este aceea de trei arii şi trei recitative în 
succesiune alternativă, dar care apar uneori şi în diferite alte permutări. Limitele genuistice 
variază, în fapt, între un cuplu arie-recitativ (destul de rar întâlnit) şi limita superioară — nouă 
cupluri recitativ-arie, sau acelaşi număr de părți, în diferite tipologii de alternanță sau în 
succesiune liberă. Structurile mai complexe nu vizează numărul de părţi, ci configuraţia lor, 
existând în acelaşi timp şi cantate cu componenţă majoritară din arii, unde, bineînțeles, liricul 
domină asupra dramaticului. 

Cantata religioasă — puţin reprezentată în cadrul genului — valorifică, de obicei, 
subiecte în care „binele” învinge „răul” sau teme precum triumful virtuţii, puterea de a rezista 
în fata păcatului, vina de a te împotrivi voinţei lui Dumnezeu (ca în cazul cantatelor religioase 
ale compozitoarei Elisabeth Jacquet de la Guerre), supunându-se structurii tipice a cantatei, cu 
trei arii şi trei recitative. Acest tip de cantată era destinat saloanelor private. La Curtea regală 
se preferau însă cantatele laice, pe subiecte preponderent mitologice şi alegorice. Cele din 


urmă preamăreau o figură sau un anumit eveniment istoric, subiectele fiind legate şi de 


5! Gene E. Vollen, op.cit., p. 53. 
52 Cf. Idem, cap. 5, The formal structure, pp. 75-96. 

personaje şi situaţii similare din viața publică, şi se cântau în seriile de concerte publice 
(Concerts spirituels, Concerts francais) sau festivaluri (Les Grands Nuits de Sceaux). 

Ca şi în cantata italiană, cele două tipologii de recitativ — secco şi accompagnato — se 
păstrează în general, cu mențiunea cá recitativul aşa-zis secco este mult mai melodizat decât 
cel italian. O tipologie aparte de recitativ secco este récitatif mesuré, constând din părți de 
recitativ cu măsuri şi ritm regulate, determinate de text, care se intercaleazá în cadrul 
recitativulul secco şi care funcţionează ca nişte mici ariete în context recitativic. 

Recitativul accompagnato era, la rândul său, mulat după tendinţele estetice ale culturii 
muzicale franceze, particularitatea sa fiind aceea că la acompaniamentul instrumental 
participau în principiu aproximativ două treimi din tutti. Recitativul obligé — tipic francez — 
era acompaniat cu instrumente, ale căror intervenţii erau prezentate alternativ cu vocea, şi nu 
concomitent. 

Ariile de cantată franceză prezintă de asemenea anumite particularități, putând fi 
clasificate în funcţie de structură şi dimensiuni (a. monostrofice — foarte rar, b. bistrofice sau 
tristrofice — denumite de Rameau duo, respectiv trio, c. airs en rondeau — cu structură cu 
ritornelá: rit. A rit.) Bo ritr) A, d. ariete — airs en rondeau sau arii bistrofice de 
mici dimensiuni), o tipologie cu totul aparte fiind aria instrumentală, un fel de preludiu sau 
interludiu instrumental care nu vădeşte elemente muzicale comune cu celelalte secțiuni din 
cantată, în formă binară sau durchkomponiert?, cu functie descriptivá sau imitativá 
(ex. Tempeste, Bruit de guerre etc.). 

Pentru o mai bună înţelegere a particularitátilor principalelor tipologii de arie, cea 


bistroficá si cea tristroficá, prezentám mai jos o scurtá sistematizare: 


Aria bistrofică Aria tristroficá 

= Mai puţin folosită decât structura tristroficá din | = Tipologia cea mai des folosită, pentru structura ei 
cauza repetárilor si a dimensiunilor mai reduse echilibratá, simetricá. 

= 2 părţi A B = Trei părți AB A 


= Forma deschisă — prima secțiune cadenteazá pe un | = Formă închisă (prima secțiune se termină pe tonică) 
acord, altul decât fundamentala 
= Fiecare secțiune se repetă = Nu se fac repetări (consistente, de fond) 

= Contrast inexistent sau foarte mic între cele două | = Contrast între A şi B (tonalitate, expresie) 
secțiuni 
= Nu se revine la prima parte * Se revine la prima parte. 


ii (germ.) durchkomponiert, (engl.) through-composed — termen care denumeste o tehnicá de dezvoltare a 
discursului muzical, specificá muzicii vocale, care nu apeleazá la prelucrarea figuralá, motivicá sau tematicá a 
materialului muzical, ci se distinge prin prelucrare liberá, continuá, non-sectionalá si nonrepetitivá. 

O altă particularitate a cantatei franceze este integrarea în structura ei a unor părți de 
dansuri, unele preluate stilizat din suită, altele concepute spre a fi dansate (la unele cantate 
prezentate ca entrées)". 

Muzicologul David Tunley a identificat peste 100 de compozitori francezi si peste 400 
de titluri păstrate, in genul cantatei franceze baroce (de obicei grupate în cicluri de câte 6), 
între 1703 şi Revoluţia franceză, un repertoriu demn de o cercetare exhaustivă, ce ar putea 
scoate la iveală o serie de capodopere acum uitate. 

Începuturile cantatei franceze se leagă de numele lui Marc-Antoine Charpentier 
(1643-1704). Bibliografiile de specialitate tind să crediteze lucrarea sa Orphee descendant 
aux Enfers (1683) ca fiind prima cantată franceză — Charpentier fiind un compozitor de 
formaţie italiană (a fost elevul lui Giacomo Carissimi la Roma); există unele lucrări care ar 
putea fi asimilate ca şi cantate franceze încă de pe la începutul celei de a doua jumătăţi a 
secolului al XVII-lea — au supravieţuit doar textele a două lucrări: Polyphéme jaloux şi 
La Mort de Thysbé, puse pe muzică de Moulinié şi, respectiv, Sabliéres, menţionate in 1660, 
in Recueil de paroles musiques a lui Pierre Perrin”. 

Desi Charpentier — eternul rival al lui Lully — dăduse la iveală, încă de la sfârşitul 
secolului al XVII-lea, primele cantate, abia la începutul secolului al XVIII-lea se poate vorbi 
de o veritabilă specie de cantată franceză. Cantata era un înlocuitor ideal al operei, era mai 
ieftin de pus în scenă, mai uşor de realizat şi nu era numai apanajul regalității, care dispunea 
de forța financiară pentru punerea în scenă a unor spectacole maiestuoase şi, uneori, opulente, 
ci şi al nobililor, care puteau susţine astfel de evenimente cu eforturi materiale mai reduses€. 
Succesul cantatei, în Franţa, a fost dublat si de reacția împotriva muzicii lui Lully care, deşi 
încă era foarte pretuitá, era considerată de public oarecum demodată. 

Jean-Baptiste Morin (1677-1745) este creditat în istoria muzicii drept adevăratul 
părinte al cantatei franceze a secolului al XVIII-lea“, fiind autorul primei culegeri de cantate 


publicate (1706) pe texte de Jean-Baptiste Rousseau, poetul cel mai important al epocii şi 


5 Ibidem. 

55 Gene E. Vollen, op.cit., p. 3. 

*6 Din acest considerent, cantata francezá a avut epicentrul la Paris (si nu la Versailles), un oras cosmopolit in 
care moda italiană s-a simţit şi în muzică, precum în celelalte domenii ale artei şi culturii. 

57 Cercetări ulterioare volumului lui David Tunley dedicat cantatei franceze, datorate muzicologului francez 
Jéróme Dorival (Sebastien de Brossard, Cantates francaises et italiennes, Versailles, Éditions du Centre de 
Musique Baroque de Versailles, 1997, La cantate francaise au XVIIe siècle, Paris, 1999), au scos la lumină 
faptul cá Sébastien de Brossard (1655-1730), cel care furnizase în istoria muzicii şi prima definiţie a genului 
cantatei in Franta (1703), este de fapt autorul primelor lucrári ce pot fi incadrate in acest gen, datate in secolul al 
XVII-lea (ex. cantata Les miséres humaines, apr. 1680, în limba franceză, Cantata morale sopra la vanită şi 
cantata Leandro, mai 1698, ambele in limba italianá). 

Cf. http;//philidor.cmbv.fr/jIbweb/jIbWeb?html-cmbv/BurA ff&path-/biblio/bur/02/74/274.pdf&ext-pdf. (19 
noiembrie 2010). 

autorul multor texte de cantate franceze. Acesta din urmă considera că textul cantatei trebuie 
să preia un subiect alegoric pe care să îl prezinte în recitative — corpul cantatei, în timp ce 
ariile sunt sufletul cantatei*5. Cantatele lui Morin adoptă structura de trei arii precedate de trei 
recitative, care va deveni normă în cantata franceză. 

Primele cantate ale lui Nicolas Bernier (1665-1734) sunt datate 1703, dar nu se ştie 
dacă au intrat în circuitul public înainte de cele ale lui Morin, întrucât cele din urmă circulau 
în copii după manuscris cu câţiva ani înaintea publicării lor (1706). Bernier a scris 40 de 
lucrări în acest gen, grupate în şapte volume. Elev al lui Antonio Caldara — fiind deci format 
tot la şcoala de compoziţie italiană — Bernier a beneficiat de proximitatea unui maestru 
neîntrecut în arta compunerii cantatelor în stil italian, fapt care justifică interesul 
compozitorului pentru acest gen'”. Este autorul uneia dintre foarte rarele cantate cu subiect 
comic, Le Caffe (din cartea a treia de cantate), fiind totodată primul compozitor francez care 
foloseşte în cantate sinfoniile instrumentale, cu rol retoric. 

Dintre alti reprezentanți de seamă ai genului îi enumerăm pe Battistin, pe numele sáu 
adevărat Jean-Baptiste Stock (1680-1755), ale cărui cantate se disting prin recitative 
parlando, pe tipic italian şi melodii în ritm de siciliană — influenţe italiene de netăgăduit, 
Elisabeth Jacquet de la Guerre, rămasă în istoria muzicii prin cele două cicluri de cantate cu 
subiect religios, vechi-testamentar”, iar apogeul cantatei franceze este reprezentat de 
compozitorii André Campra”!, Michel Pignelot de Montéclair, Louis-Nicolas Clérambault si 
Jean-Philippe Rameau. Cantatele lor au o legáturá puternicá cu tipologiile genuistice scenice — 
deci dramaticul incepe sá prevaleze asupra epicului, pe fondul cresterii treptate a numárului 
de instrumente participante la discursul muzical. În această perioadă, structura muzicală a 
speciei devine din ce în ce mai liberă, mai flexibilă, cantata continuând să asimileze elemente 
stilistice italiene. 

În creaţia de gen a lui Michel Pignolet de Montéclair (1667-1737), cantata împrumută 


din genul de oratoriu povestitorul, diversificând şi mai mult simbioza liric-epic-dramatic. 


38 Cf. Charles Malherbe, prefaţă la partitura Jean-Philippe Rameau, Oevres Completes, Tome III: Cantates, 
Editura Durand et Fils, Paris, 1897, p. XVIII. 

5 Cf. Tunley, op.cit., p. 67. 

? Pe texte religioase, a mai compus cantate Sébastien de Brossard (sase cantate religioase in limba francezá in 
perioada 1703-1708: Abraham, Judith, Balthassar, etc.), dar fenomenul este destul de izolat in specia cantatei 
franceze, care e în principiu una cu subiect laic. 

Cf.http://philidor.embv.fr/jlbweb/jlbWeb?html=ecmbv/BurA ff&path=/biblio/bur/02/74/274.pdf&ext=pdf. 

(19 noiembrie 2010). 

°l André Campra, autor de cantate franceze din perioada de apogeu a genului, scria în introducerea la unul din 
volumele sale de cantate că stilul francez nu ar trebui să fie părăsit complet în favoarea celui italian, întrucât are 
un farmec pe care chiar şi italienii îl admiră, dar mai ales pentru că limba franceză nu permite adoptarea fără 
retineri a acestuia. Cf. Gene E. Vollen, op.cit., p. 14. 

Spre exemplu, autorul descrie cantata sa Pyrame et Tisbé (din cartea a doua de cantate), ca 
fiind una „pe jumătate epică şi pe jumătate dramatică”"?. O altă particularitate a cantatelor sale 
este folosirea frecventă a instrumentelor obligato. 

În deceniile de după 1730, cantata franceză intră într-o perioadă de decadentá, fiind 
înlocuită tot mai des cu o specie nouă — cantatille? — cultivată de compozitori precum 
Charles-Hubert Gervais, Philippe Courbois, Joseph Bodin de Boismortier, Frangois Bouvard, 
Bernard Burette, Racot de Grandval et Néron, dar in ciuda cátorva pagini extraordinare care 
pot fi gásite in acest repertoriu, ele nu se ridicá la valoarea cantatelor scrise in perioada de 
apogeu. Cantatille este asemánátoare, ca structurá, cu cantata, dar este in general mai redusá 
ca dimensiuni — douá arii (uneori trei) precedate de recitative. Specia este asociatá cu stilul 
rococo: textul e mai putin dramatic, mai putin teatral, in schimb muzica e pe de o parte mai 
ornamentată si mai încărcată de agréments, pe de altă parte, mai simplă, mai naivă din punct 
de vedere armonic. Ea nu e doar mai scurtă decât cantata, dar şi mai nepretentioasá ca mesaj, 
dificultate etc. — gai, gracieux, léger fiind conceptele de bază ale timpului. Este un gen de 
trecere, de tranziție spre muzica clasică. 

Cât despre mediul in care aceste cantatilles puteau fi auzite, este vorba despre 
celebrele Concerts — serii de concerte care aveau loc cu regularitate, la intervale care variau 
între două săptămâni şi câteva zile (două concerte pe săptămână), dintre care cele mai celebre 
sunt Concerts-Francais de Tuileries — pentru care scriau compozitori precum Jean-Joseph 
Mouret, unul dintre cei mai apreciați autori de gen ai epocii, ale cărui creaţii se disting prin 
farmec şi subtilitate, fiind concepute în articulaţii de formă asimetrice, cu linii melodice intens 
melismatice. 

Pentru a ilustra cât mai bine elementul dramatic în cantata franceză cu tematică bazată 
pe mitul lui Orfeu, am optat pentru prezentarea succintă a patru lucrări semnificative, ale lui 
Marc-Antoine Charpentier, Louis-Nicolas Clerambault, Philippe Courbois şi Jean-Philippe 


Rameau.” 


? Idem, p. 107. 

% Se pare că acest termen s-a impus până la urmă în terminologie, în jurul anului 1736, în defavoarea altora, 
precum sonata, sonade, sonatille. Alţi autori de cantatilles: Louis Le Maire (peste 66 de lucrări, dintre care unele 
necesită instrumente inedite — musette, vielle), La Garde (a compus 4 cantatilles care puteau fi acompaniate la 
chitară), Fel, Lefebvre, Francois Andre Danican Philidor, Blainville, Furcy, Noblet, Armand Louis Couperin, 
Cavalerul d'Herbain. 

?' Lucrările vor fi analizate şi discutate din perspectiva valorificării elementului dramatic în discursul muzical in 
partea a doua a cercetării de față, ce urmează a fi publicată în numărul următor. 

Orphée descendant aux Enfers de Marc-Antoine Charpentier - prima cantată franceză 


Poate cá nu e nesemnificativ de observat faptul cá, dacá prima operá italianá l-a avut 
în centru pe Orfeu, prima cantată franceză i-a făcut personajului mitologic aceeaşi cinste”. 

Scrisă în anul 1683, Orphee descendant aux Enfers este o lucrare care suscită şi azi vii 
controverse. Din multe considerente, ar putea fi încadrată în genul cantatei: se prezintă ca o 
lucrare vocal-instrumentală de dimensiuni medii, în limba franceză, cu subiect mitologic. Pe 
de altă parte, autorul optează pentru o componentă vocală cu trei solişti (cantata franceză este 
în general pentru voce solo, în majoritatea cazurilor sopran), care întruchipează personaje în 
interacțiune. Forța expresivă este sporită şi de abordarea muzicală cu elemente de construcție 
şi structurare a discursului care accentuează mai degrabă latura dramatică decât cea epică a 
genului. Cele trei personaje sunt Orfeu (tenor sau alto), Tantale şi Ixion, două victime din 
Hades (tenor şi, respectiv, bas), acompaniati de două viori (dintre care prima este marcată ca 
„vioara lui Orfeu”), flute à bec (recorder), flute allemande (flauto traverso) şi continuo. 

Quittard si Crussard?* consideră lucrarea fie ca fiind neterminată, fie incompletá 
(o parte din ea ar fi pierdută). Această presupunere este atacabilă, după cum afirmă 
muzicologul David Tunley, argumentând că este o lucrare extinsă, de aproape 400 de măsuri, 
cam cât o cantată din perioada de maturitate a genului. De asemenea, el mai adaugă observaţia 
că textul lucrării ilustrează doar o mică parte a legendei, în care Orfeu intră în Infern. Deci, 
titlul lucrării circumscrie acţiunea acesteia, dar ridică în acelaşi timp semne de întrebare în 
legătură cu integralitatea şi apartenenţa ei genuistică: lucrarea are multe asemănări cu o scenă 
dintr-o operă, şi având în vedere că autorul a semnat şi o operă pe acelaşi subiect Le descend 
d'Orphee aux Enfers, este posibil ca aceste pagini să fi fost concepute de el ca o alternativă 
sau o completare la scena omonimă din operă”. Totuşi, în favoarea teoriei conform căreia 
lucrarea este una de sine stătătoare, muzicologul aduce o serie de argumente. Cel mai 
important dintre ele este structura: 7 mişcări, sau părţi — o introducere instrumentală (cu rol de 


uvertură), urmată imediat de un recitativ instrumental (Récitativ d'Orphee sur le violon), aria 


?5 Cantate si cantatille franceze din secolul al XVIII-lea pe tema Orfeu: Louis-Nicolas Clérambault 
(1676-1749), Orphée, Ed. Foucault, în Cartea I de cantate, 1710; Philippe Courbois (1705?-1730), Orphée, 
Colecţie de cantate, Ed. Foucault, 1710, Charles Piroye (1665-1728), Le Retour d'Euridice aux Enfers, Ed. 
Ballard, 1717; Jean-Philippe Rameau (1683-1764), Orphee, VM7 3612, în manuscris, există în versiune 
Malherbe, Ediţia Completá Rameau, 1721; Nicolas Antoine Bergiron de Briou (n. 1690-?), La Lyre d'Orphée, 
colecție de cantate, Ed. Thomas, Lyon, 1729; Nicolas Racot de Grandval (1676-1753), Cantată separată, 
Orphée (parodie), Ed. Boivin, 1729; Louis Le Maire (1693-1750), Orphée, cantatille, Ed. Boivin, sursa Le 
Clerc, ~1743; Albert Guillon — Orphée, in manuscris, nedatată. Cf. David Tunley, The Eighteenth-Century 
French Cantata, ed.cit., extrase din Appendix, pp. 198-238. 

% Citati in Jdem, p. 46. 

” Idem, p. 47. 

lui Orfeu, recitativ (Tantale si Ixion), a doua arie a lui Orfeu, duo (Tantale şi Ixion). Lucrarea 
se încheie cu un trio — final ce pare să fie complet, din moment ce reuneşte toate forțele 
vocal-instrumentale implicate. Cantata are chiar şi o concluzie moralizatoare (,,Of! Nimic nu 
explică norocul indrágostitilor, Căci chiar de-ar atinge doar puțin dragostea sufletul, acesta 


[EE 


n-ar mai simti nici un chin!" [trad.n.]), care va deveni normá a cantatei franceze din secolul al 
XVIII-lea, iar în manuscris apare cuvântul ,,Fin"?*, Un alt argument în favoarea încadrării 
lucrării în genul cantatei este acela că ea, spre deosebire de operă, nu necesită o pregătire 
tehnică deosebită (linia vocală este simplă, silabică, existând foarte puţine melisme, plasate în 
momente bine precizate ale acțiunii), ci mai degrabă o expresivitate ieşită din comun. 
Compozitorul notează în partitură unele locuri în care să se facă ornamente, dar e de presupus 
că acestea erau făcute în conformitate cu bunul gust al epocii şi în alte momente ale lucrării. 

În aceeaşi sursă bibliografică în care a fost citat anterior, Quittard spune despre lucrare 
că este în stil francez pur. Totuşi, există aici momente de o complexitate armonică deosebită şi 
de disonante nebănuite, care pot fi urmare a perioadei de formare la Roma a compozitorului, 
cu Giacomo Carissimi. Se simte, de asemenea, influența italiană în recitativ — prin filiera 
cantatei italiene. După cum precizează Tunley, muzica lui Charpentier nu este atât de diferită 
stilistic de cea a rivalului său Lully, deşi analiştii atrag atenţia asupra diferențelor. 

Subiectul lucrării, prezentat în versuri elegante, alexandrine, al căror autor este 
necunoscut, îl prezintă pe Orfeu, care captivează cu muzica lui două umbre din Infern — pe 
Tantale şi Ixion. El sugerează că un iubit care este despărțit de cea pe care o iubeşte este mai 
nefericit decât ei doi, care recunosc că dragostea poate învinge orice. Cantata preia elemente 
stilistice din tradiţia ariei de curte franceze — stilul declamatoriu, dar ornamentat vocal, forme 
de rondo, expresivitate moderată, reținută, realizând o primă etapă a fuziunii celor două 


stiluri. 
Cantata Orphée de Louis-Nicolas Clérambault 


Cu exceptia lui Frangois Couperin, ale cárui lucrári in genul cantatei s-au pierdut, 
aproape toti compozitorii francezi ai secolului al XVIII-lea au contribuit la repertoriul de 
cantate şi cantatilles. 

Despre cantatele lui Clérambault se spunea cá au linii melodice gratioase, 


acompaniament foarte expresiv şi că necesită un nivel vocal tehnic şi interpretativ ridicat. Mai 


% Cuvântul „Fin” ar fi putut să se refere şi la finalul unui act sau al unui tablou dintr-o operă, dar totuşi acest 
cuvânt este folosit preponderent pentru a indica finalul unei lucrări. 

mult, erau considerate atât de speciale încât, ca să nu le „strice” cu interpretări de duzină, se 
cântau doar la anumite ocazii.” 

Deşi astăzi Clerambault este cunoscut mai degrabă pentru creaţia lui pentru orgă, pe 
vremea lui era apreciat în special pentru creaţia de cantate, fiind considerat cel mai mare 
compozitor de gen din epocă!%. Se pare că autorul însuşi pretuia în mod deosebit aceste 
lucrări. Dintre toate, cantata Orphee a fost cea mai celebră, dar şi cea mai devotată stilului 
francez. 

Corpusul cantatelor sale nu e mare — 20 de cantate, în cinci cărți de cantate (1710, 
1713, 1716, 1720, 1726). Orphee face parte din prima sa carte. Autorii textelor nu sunt 
cunoscuţi, dar se poate spune că majoritatea izbitoare a lucrărilor din aceste cinci cărți sunt pe 
subiecte mitologice, doar două dintre ele fiind pe alte teme, Abraham — una dintre puţinele 
cantate religioase ale unui gen preponderent laic, şi o ultimă cantată, publicată înaintea anului 
morţii, în 1749, pe tema francmasoneriei — o temă foarte rară, scrisă după ce Clérambault 
renuntase initial la a mai scrie cantate. 

De-a lungul istoriei genului in Franța, unii compozitori precum Jean-Baptiste Morin, 
Nicholas Bernier, Battistin, Andre Campra sau Thomas-Louis Bourgeois au încercat să 
unifice stilul italian cu cel francez în cantatá: recitative de tip italian şi declamatie franceză, 
arii în formă de rondo, dar şi arii cu da capo, forme de fugă sau cu ritornelă, sau arii bazate pe 
forme de dansuri. În bas se întâlneau fie teme de forme variationale, ostinato, dar era preţuită 
şi textura de trio-sonată. Multe dintre aceste elemente se regăsesc şi la Clerambault, care a 
realizat o sinteză a genului de până la el, pe care l-a dus chiar mai departe, în cantatele sale 
regăsindu-se forme şi structuri foarte inventive, varietate stilistică şi expresivă, de la lirismul 
cel mai subtil până la retorica muzicală cea mai profundă. 

Prima carte de cantate, Cantates francoises à I et II voix avec simphonie et sans 


101 (1710), vădeşte o tehnică şi o expresivitate deosebite. Aproape toate cantatele lui 


simphonie 
sunt fie cu vioară şi continuo, fie cu vioară, flaut şi continuo, fie doar cu continuo, deci 
această carte de cantate stabileşte un standard şi pentru următoarele creaţii. Incă din prima 


cantată se simte vivacitatea tipic italiană, prin secvenţe de acorduri de septimă, specifice 


? David Tunley, op.cit, p. 102. 
109 În 1754, D’Aquin scria: „Faimosul Clérambeault pe care moartea ni l-a luat de curând, merită cele mai înalte 
laude pentru acest gen de compoziţii. El a inventat melodii şi moduri de expresie care sunt numai ale lui, şi care 
îl recomandă pentru a fi considerat unicul şi adevăratul model”. Cf. Ibidem, p. 121. 

191 Volumul cuprinde şase cantate, dintre care Orphée este a treia: L'Amour picqué par une abeille (sopran si 
continuo), Le Jaloux (contralto, vioară şi continuo), Orphée (sopran, vioară, flaut şi continuo), Poliphéme (bas, 
vioará, flaut si continuo), Médée (sopran, vioará, flaut si continuo) si L'Amour et Baccus (sopran, bas si 
continuo). 

E cca Hio adi d n 5 : < 25102 
muzicii italiene. Cantatele 2-5 din acest ciclu sunt scrise „cu sinfonie” 


— această tipologie 
de cantată era destinată interpretilor profesionişti, nivelul cerințelor tehnice fiind mult mai 
mare decât în prima şi ultima cantată a ciclului, care sunt scrise fără sinfonie. Cantatele Medee 
şi Orphée sunt foarte extinse ca număr de párti/^, cu recitative elaborate, dintre care unele 
sunt împărţite în două secțiuni, fiecare cu orchestratii diferite, specifice. 

Alături de François Couperin, François Duval, Jean-Féry Rebel, Sebastien de Brossard 
şi Elisabeth Jacquet de la Guerre, Louis-Nicolas Clérambault a fost unul dintre primii 
compozitori francezi care au folosit vioara ca instrument solo, compunând sonate pentru ea. 
Era interesat de instrument şi scrisese sonate pentru el încă înainte de prima carte de cantate. 
Mai mult, el a continuat practica de a folosi ostinato in bas (in Le Jaloux, unde acesta apare 
într-un recitativ, si nu in arie, cum ar fi fost de aşteptat!), chiar ground bass, preluată de la 
italieni incá din primele cantate. 

Desi ar fi fost mai potrivitá din punct de vedere dramaturgic pentru voce de tenor, 

cantata a fost interpretată în epocă in special de soprane ^ . Faptul nu este singular, având in 


vedere cá in opera italianá barocá rolul lui Orfeu era frecvent interpretat de voci feminine. 

Ca si in cazul lucrárii lui Charpentier, subiectul se centreazá pe episodul coborárii lui 
Orfeu în Infern pentru a-l convinge pe Hades să-i redea soția. Cantata e franceză prin aceea cá 
nu îşi propune să imite opera, cu toate că e un gen dramatic, în care o singură voce asigură 


toate rolurile: Orfeu, Euridice, Pluto şi întruchiparea corului antic grec, comentator al acţiunii. 
Cantata Orphee de Philippe Courbois 


Despre viaţa şi activitatea lui Philippe Courbois (1705-1730) se cunosc foarte puţine 
date: a fost maestru de capelă al Ducesei de Maine, calitate în care a scris cantate. A dedicat 
primul său ciclu de cantate ducesei, care dispunea de posibilitățile materiale necesare pentru a 


pune în scenă lucrări semidramatice. Fiind o mare iubitoare a muzicii, ducesa a încurajat o 


102 Sintagmele „avec simphonie" — „sans simphonie” denumesc, în cultura muzicală barocă franceză, prezenţa 
sau nu a instrumentelor obligato alături de voce şi continuo — în cazul cantatelor, puteau fi unul sau două 
instrumente obligate. Cf. Michael Talbot (ed.), Aspects of the secular cantata in late Baroque Italy, Ashgate 
Publishing Ltd., 1988, p. 229. 

19% Ibidem, p. 127. Structura cantatei Orphée de Clérambeault: Recitativ — voce si continuo, Arie — voce, vioară 


sau flaut, continuo, Recitativ — voce si continuo, Recitativ méÉsuré - voce şi continuo, Arie — voce, vioară şi 
continuo, Recitativ — voce si continuo, Arie — voce, flaut sau vioară şi continuo (doar clavecin), Arie — voce, 
flaut vioară si continuo, Arie — voce, flaut şi continuo, Arie — se repetă aria a patra, Recitativ — voce şi continuo, 
Arie — voce, flaut sau vioará si continuo. 

104 Tbidem, p. 131. Faptul că lucrarea a fost compusă pentru sopran este dovedit prin aceea cá, în unele pasaje, 
continuo-ul urcă în registrul mediu şi e acompaniat de vioară (cu rol de continuo, unde instrumentul este asociat 
cu sunetele lirei lui Orfeu), iar linia solistică vocală ar ajunge, interpretată de tenor cu o octavă mai jos, sub linia 
continuo-ului, ceea ce ar afecta armonia. 

serie de alti compozitori, autori, la rândul lor, de cantate, precum Nicolas Bernier, 
Thomas-Louis Bourgeois, François Colin de Blamont, Jean-Joseph Mouret. 
Ciclul din care cantata Orphée face parte este scris in 1710 — în acelaşi an cu cel al 


apariţiei cantatei omonime a lui Clérambault — si contine şapte cantate? 


pe texte de 
Louis Fuzelier, cel care avea să creeze, printre altele, libretul operei-balet /ndiile galante de 
Rameau. 

Lucrarea este dedicatá vocii de bariton, cu acompaniament de vioará, trompetá si 
continuo, urmând structura de trei arii şi trei recitative. 

Compozitorul scrie o muzică mai degrabă delicată şi simplă decât virtuoză, care se 
situează în zona simbiozei dintre stilurile italian şi francez. Din punct de vedere dramaturgic, 
lucrarea abundă în efecte picturale, care „colorează” o atmosferă tensionată, declamativă. 
Autorul are tendința să trateze discursul muzical din cantată ca pe o scenă dintr-o operă, 
conferindu-i virtuţi dramatice. Astfel, primele cinci pagini din Orfeul său nu menţionează 
tipologia discursivă — arie sau recitativ — optând mai degrabă pentru un discurs continuu, 


foarte variat expresiv, situat între arie şi recitativ, un element novator şi totodată o încercare 


de apropiere a genului față de cele dramatice, cu precădere opera. 


Cantata Orphee de Jean-Philippe Rameau 


În creaţia lui Rameau, cantata a fost pusă în umbră de genurile scenice, care l-au si 
consacrat în istoria muzicii, dar aici se găsesc rădăcinile marilor arii elegiace din tragediile 
sale lirice'%, cantata fiind teritoriul în care compozitorul a experimentat şi a inovat din punct 
de vedere stilistic. Se cunosc şase cantate care s-au păstrat”, deşi sursele bibliografice indică 
zece cantate şi o cantatille. Cantata Orphee (1721), pentru sopran, vioară solo sau flaut şi 
unele părți independente pentru violă, este una dintre cele mai dramatice cantate ale sale. 

Patru din cele şase cantate solo ale lui Rameau sunt în formă convenţională de şase 
părți — în alternanţa tradiţională de recitative şi arii — dar dintre toate, în Orfeu, Rameau 
creează o scena, care conţine o arie şi un recitiativ mesure, şi o mişcare arioso, structură ce 


apropie lucrarea de genul tragédie lyrique, detaşându-se clar de tipologia cantatei italiene. 


105 Celelalte cantate care fac parte din acest ciclu, singurul, de altfel, din creaţia compozitorului, sunt Apollon et 


Daphne, Zephire et Flore, L'amant timide, Arianne, Jason et Médée, Dom Quijotte, cantata Orphee fiind a patra 
din ciclu. Cf. David Tunley, op.cit., p. 229. 

1% Spre exemplu, o arie din Le Berger fidele va fi preluată apoi de autor în opera sa Les Fétes d'Hébé (1739). 

197 Celelalte cantate: Aquillon et Orithie (bas, vioară si continuo), Le Berger fidele, (sopran şi două viori), 
publicate de Boivin in timpul vietii lui Rameau. Cantate postume, publicate de Boivin: Les Amants trahis (1721), 
tenor sau sopran, cu părți independente de violă şi continuo, L 'Impatience (apr. 1720), sopran, violă şi continuo, 
Thetis (1719), bas, vioară şi continuo. 

Avantajul lui Rameau este acela de a fi beneficiat de un gen pe deplin conturat la 
momentul compunerii acestor lucrări, când perioada experimentelor se încheiase. Rameau a 
văzut cantata ca pe un teren de exercițiu stilistic şi expresiv, de aceea nici lucrările lui din 
această specie nu vizează noutatea decât la nivelul expresiei. Multi comentează că, din acest 
motiv, Orfeul lui Clérambault este mai imaginativ decât cel al lui Rameau. 

Cantatele lui Rameau sunt un exemplu al genului ajuns la maturitate. Sunt piese 
rafinate, valoroase, care preced marile lui tragedii lirice. În cantata Le Berger fidele, de 
exemplu, există momente de intensă forță expresivă, care stau alături de cele mai dramatice 
momente din tragediile sale lirice. 

Dezvoltarea tragediei lirice ca gen a dus la declinul cantatei vocale. Compozitorii au 
început să opteze pentru forma mai scurtă a cantatillei. Cantata este un gen care ilustrează 
fără drept de apel influenţa vieţii sociale asupra muzicii. Chiar dacă primele lucrări de gen în 
Franţa datează de pe vremea lui Ludovic al XIV-lea, spiritul cantatei e unul „monarhic”, şi nu 
este o coincidență faptul că aceasta va prelua noua ei formă, cantatille, în perioada Casei de 
Orléans şi va dispărea din preferinţele publicului şi, în consecinţă, ale compozitorilor, în 
preajma Revoluţiei franceze. ^ 

Cantata este importantă în evoluţia stilului muzical francez pentru că a „importat” şi 
adaptat tehnici de compoziţie şi stil din cultura muzicală italiană şi le-a înglobat apoi organic 
în discursul muzical: dezvoltarea expresivitátii instrumentale, căldura expresiei şi a armoniei, 
formele cu da capo şi ritornelă, introducerea devise, şi anticiparea continuo-ului, mişcarea 
ostinato şi texturile imitative, vivacitatea ritmică, adâncirea expresivitátii vocale şi a tehnicii 
sunt tot atâtea elemente specifice stilului italian care au îmbogăţit creația franceză, în toate 
genurile muzicale. 

Etapa de apogeu a cantatei franceze a fost absolut necesară în procesul de dezvoltare a 
noului gen scenic de tragedie lirică. Influenţa italiană a adus în tragedia lirică franceză o 
căldură expresivă nemaiîntâlnită în muzica de scenă franceză de până la Rameau, pe care a 
înnobilat-o şi din perspectiva tratării orchestrale. Dar tocmai melodicitatea specifică pe care o 
valorifică compozitorii francezi în cantatele lor este cea care face ca acest gen să nu fie o 
copie palidă a cantatei italiene sau germane. Secretul cantatei stă în combinarea simplicitátii 
cu imaginaţia creatoare. Multe cantate franceze poartă pecetea manierismului, fiind repetitive 
în expresie şi tehnici de compoziţie. Un exemplu, în acest sens, este pregătirea momentului 


cadential, care e stereotipizată şi folosită în acest mod chiar şi în cele mai valoroase lucrări. 


19% Cf. Gene E. Vollen, op.cit., p. 193. 

Dar francezii transformă pathosul în sensibilité şi bravura în elan, reevaluând si regândind 


stilul italian. 

